**TÁJÉKOZTATÁS**

**A TÉLI REZSICSÖKKENTÉSRŐL**

A Kormány 1364/2018. (VII. 27.) Kormányhatározata szerint azok a vezetékes gáz- vagy távfűtéstől eltérő fűtőanyagot felhasználó háztartások is egyszeri természetbeni támogatásban részesülhetnek, amelyek a *földgázfogyasztók részére biztosított téli rezsicsökkentésről szóló 37/2018. (III.8.) Korm. rendelet* szerinti juttatásban nem részesültek.

**Az igénybejelentéshez kitöltendő nyomtatvány átvehető és benyújtható a Badacsonytomaji Közös Önkormányzati Hivatal Ábrahámhegyi Kirendeltségén (8256 Ábrahámhegy, Badacsonyi út 13.) ügyfélfogadási   időben, illetve a nyomtatvány letölthető a www. abrahamhegy.hu honlapról is.**

**Az igénybejelentés végső határideje**

**2018. október 15.**

amely határidő elmulasztása jogvesztő!

**Háztartásonként csak egy igénylőlap nyújtható be.**

***Háztartás****alatt a szociális igazgatásról és szociális ellátásokról szóló 1993. évi III. törvény 4.§ (1) bekezdése alapján az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége értendő.*

***Az igénylő személy csak akkor jogosult a támogatásra, ha az adott háztartás a bejelentett lakóhelye vagy a bejelentett tartózkodási helye.***

Az igénybejelentő nyilatkozaton rögzíteni szükséges az igényelt fűtőanyag fajtáját, amely később nem módosítható. *A kizárólag elektromos fűtési móddal rendelkező háztartások nem jogosultak az igénybejelentésre!*

A természetbeni támogatás a fűtőanyagra vonatkozik, a támogatás **nem fedezi**az egyéb, például a **szállítási, darabolási költségeket.**

Felhívom a Tisztelt Lakosság figyelmét, hogy az **igénybejelentés megalapozottságát az Országos Katasztrófavédelmi Főigazgatóság ellenőrzi.**

**2018. október 15-ig csak az igénybejelentés megtételére van lehetőség az igényelt támogatás kiosztásáról, átvételi helyéről majd egy későbbi időpontban adunk tájékoztatást a Kormány további – később meghozandó – döntései értelmében.**

Ábrahámhegy, 2018. augusztus 14.

**Wolf Viktória** jegyző